open-index/open-wikipedia-markdown huggingface dataset:
Johann Heinrich von Mädler

**Johann Heinrich von Mädler** (født 29. mai 1794 i Berlin, død 14. mars 1874 i Hannover) var en tysk astronom.

Mädler ble ansatt ved Beers privatobservatorium i Berlin i 1824. Sammen med Beer jobbet han der hovedsakelig med topografiske observasjoner av månen og planetene, fortrinnsvis Mars. Resultatet av dette var Beers og Mädlers *Mapa selenographica* (1834), et stort, detaljert månekart som fremt til slutten av 1800-tallet var uovertreffelig. Det finnes navn som Mädler ga til formasjoner på månen som står seg den dag i dag, som Montes Carpatus og Montes Caucasus. I perioden 1840&ndash;64 var han direktør for observatoriet i Dorpat. Hans virksomhet der var hovedsakelig rettet mot stjerneastronomi (fiksstjerners egne bevegelser, dobbeltstjernebaner).

Månekrateret Mädler er oppkalt etter ham.

## Referanser


## Kilder

## Eksterne lenker
*
Sainte-Marie (Réunion)

**Sainte-Marie** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles *sainte-mariens*.

## Geografi
Sainte-Marie ligger helt nord på øya og har kystlinje mot Det indiske hav i nord. Ellers grenser kommunen mot Saint-Denis, Sainte-Suzanne og Salazie.

## Transport
Réunions eneste internasjonale lufthavn Aéroport de la Réunion Roland Garros ligger i kommunen. Fra Roland Garosse internasjonale lufthavn er det flygninger til Australia, Asia, Afrika og Europa.


Fil:RUN - 06053.jpg|Terminal og kontrolltårn på Roland Garosse lufthavn
Fil:Port-de-Sainte-Marie.JPG|Havna i Sainte-Marie
Fil:Paysage de Sainte Marie (3235297739).jpg|Jordbrukslandskap i Sainte-Marie


## Befolkningsutvikling
***Antall innbyggere i kommunen Sainte-Marie (Réunion)***

## Referanser


## Eksterne lenker
* 
* Kommunedata INSEE
Avisåret 1865

**Avisåret 1865** er en oversikt over etableringer, nedleggelser, hendelser, prisvinnere og personer med tilknytning til aviser i 1865.

## Hendelser

## Nedleggelser
*16. januar: Den amerikanske avisen *[[San Francisco Chronicle]]* etableres av brødrene Charles de Young og Michael Henry de Young under tittelen *The Daily Dramatic Chronicle*

## Fødsler

## Dødsfall


Fil:Lazare_bernard01.jpg|Bernard Lazare(1865–1903)
Fil:Portrait_of_Alfred_Harmsworth,_1st_Viscount_Northcliffe.jpg|Alfred Harmsworth(1865–1922)


## Referanser
Keiser Gaozong av Song

**Keiser Gaozong av Song** (kinesisk: 宋高宗; hanyu pinyin: *Sòng Gāozōng*; født 12. juni 1107, død 9. november 1187), født **Zhào Gòu** (趙構), var den tiende keiseren det kinesiske Song-dynastiet og den første keiseren for Det sørlige Sòng-dynastiet fra 12. juni 1127.

Etter at han flyktet sørover etter jursjenerne hadde invadert Kaifeng i Jingkang-hendelsen opprettet han det Sørlige Sòng-dynastiet, da jursenerne hadde erobret det nordlige Kina. Gāozōng brukte byen Lin'an, dagens Hangzhou, som sin hovedstad.

## Liv og virke
### Bakgrunn
Gāozōng var den femte sønnen til den tidligere keiseren Song Huizong og den yngre halvbroren til Det nordlige Sòngs siste keiser, Song Qinzong. Hans mor var en konkubine fra Wei-familien, som siden ble enkekeiserinnen kjent som Keiserinne Xianren.

### Keiser
Gāozōng var først en regional hersker under Det nordlige Sòng, men etter at Qinzong og Huizong ble tatt til fange av jursjenene ble han Sòng-dynastiets keiser og opprettet Det sørlige Sòng-riket.

Først brukte han generaler som Li Gang, Zong Ze, Yue Fei, Han Shizhong og Yu Yunwei for å presse tilbake jursjenene. Etter at han i flere år med krigføring med stor militær suksess, ønsket Gāozōng fredelige relasjoner med jursjenene. En av de viktigste årsakene til dette var at keiser Gāozōng og hans statsminister Qin Hui egentlig ikke ønsket at Sòng-hæren skulle beseire Jīn-dynastiet, siden dette kunne føre til at Qinzong ble gjeninnsatt som keiser. Derfor fikk Gāozōng og Qin Hui den dyktige generalen Yue Fei henrettet etter falske anklager, og general Han Shizhong ble også fratatt sin stilling. Gāozōng inngikk deretter Shaoxing-traktaten med jursjenene, som ga Jin-dynastiet store landområder og ressurser i bytte mot fred.

Gāozōng var også en dyktig dikter, som hadde stor påvirkning på andre kinesiske diktere. Han abdiserte i 1162 etter å ha styrt landet i mer enn 35 år, men levde helt fram til 1187, da åtti år gammel. Hans tempelnavn Gāozōng betyr "Høy forfader."

## Referanser


## Kilder
* Zhao Gou - Emperor Gaozong of the Song Dynasty 
* Zhao Gou: Qijue Tian Shan shi
* Gaozong - Encyclopædia Britannica
Myntskriver

**Myntskriver** var tilsatt som kongens mann ved Den Kongelige Mynt. Han fikk sin lønn fra kongen, og var på ingen måter underordnet eller avhengig av myntmesteren.

## Litteratur
* Rønning, Bjørn R. (1986): *Den Kongelige Mynt* Pag. 84.
Roar Kjærnstad

**Roar Kjærnstad** (født 1975) er en norsk billedkunstner bosatt i Stange, med atelier i Oslo tilknyttet Senter for Frie Kunster. Han arbeider med oljemaleri, tegning, grafikk og trykk, i en klassisk figurativ tradisjon med vekt på håndverket.

Kjærnstad er utdannet ved Nansenskolens kunstlinje (1996–1997) og Royal Art Academy i Antwerpen (2001–2004). Han har siden 1999 stilt ut i Norge, Sverige, Danmark, Storbritannia, Belgia og Spania, og har undervist i tegning og maling både innenlands og i utlandet. Hans verker er kjøpt inn av en rekke private institusjoner i Norge og i utlandet.

Kjærnstad er medlem av Norske Billedkunstnere og Landsforeningen Norske Malere.

## Eksterne lenker
* 
* Fineart.no om Roar Kjærnstad
* Roar Kjærnstad i LNM Arkiv
Arnadal

**Arnadal** er et bygdelag og tidligere kirkesogn i Vestfold som ligger nordvest i den nye Sandefjord storkommune. Stedet tilhørte tidligere Stokke kommune inntil kommunesammenslåingen. Navnet er enten av norrønt *ǫrn*, ørn, eller av en indoeuropeisk rot *or-/er-*, strømme.

Tettstedet Fossnes med Arnadal kirke ligger i Arnadal. Likeså Vennerød skole og Borgeskogen næringsområde.

Frivilligheten i Arnadal er organisert i Arnadal idrettslag og i velforeningene Skåum vel, Gryte vel, Dyrsø vel og Fossnes vel.

## Referanser
Wilfred (TV-serie)

***Wilfred*** er en amerikansk komiserie som gikk på FX fra 2011 til 2014. Serien handler om en deprimert advokat som vurderer å begå selvmord. Han blir bedt om se til naboens hund, Wilfred, men som den eneste ser han Wilfred som en virkelig person utkledd som en hund. De blir venner og Wilfred lærer Ryan om livet, mennesker, kjærlighet og hvordan å leve. Hovedrollen spilles av Elijah Wood, mens seriens medskaper Jason Gann spiller rollen som hunden «Wilfred», som serien har navn etter. 

Serien er basert på en australsk serie med samme tittel som gikk fra 2007 til 2010. Den amerikanske utgaven ble tilpasset amerikansk fjernsyn for TV-kanalen FX av David Zuckerman, kjent fra *[[Family Guy]]*.

## Referanser


## Eksterne lenker
*
Cao Ye

**Cao Ye** (kinesisk: 曹邺; pinyin: *Cáo Yè*, født i 816 i fylket Yangshuo i det som i dag er Guangxi i Kina, død 878) var en kinesisk sikter under Tangdynastiet. Hans forfatternavn var **Yezhi** (业之; *Yèzhī*).

Hans mest kjente verker er noen pentametriske vers i gammel stil (五言古诗). Men de fleste av hans dikt er gått tapt for ettertiden. 

På det niende forsøket bestod han den keiserlige embedsmannseksamen, og ble etterhvert guvernør for Yangzhou (洋州).
Egentlige ormeøgler

* *Amphisbaena*
* *Ancylocranium*
* *Baikia*
* *Chirindia*
* *Cynisca*
* *Dalophia*
* *Geocalamus*
* *Loveridgea*
* *Mesobaena*
* *Monopeltis*
* *Zygaspis*
 

**Egentlige ormeøgler** er en familie som omfatter de fleste artene av ormeøgler. De er utbredt i Sør-Amerika og Afrika sør for Sahara, samt på De store Antiller, Jomfruøyene, Trinidad, Fernando de Noronha og Bioko.

De fleste artene er middelstore med en lengde fra snutespiss til kloakkåpning på 25&ndash;40&nbsp;cm. *[[Amphisbaena alba]]* kan ha en totallengde på opptil 72&nbsp;cm, og enkelte av de mindre artene, som *Chirindia rondoensis*, har en kroppslengde på bare 9&ndash;12&nbsp;cm.

Formen på hodet varierer med måten de ulike artene graver underjordiske ganger. Arter med butt hode, som *Amphisbaena* i snever betydning og *Zygaspis*, stanger ganske enkelt hodet framover. De som har et spadeformet hode (*Leposternon* og *Monopeltis*),  bøyer hodet ned, skyver framover, og løfter så den sammenpressede jorda opp i taket på gangen. Arter der hodet er formet som en loddrett kjøl, for eksempel *Ancylocranium* og *Anops*, stanger hodet framover, og komprimerer deretter jorda vekselvis på høyre og venstre side.

De fleste artene er eggleggende, men *Loveridgea ionidesii* og *Monopeltis capensis* er føder levende unger. Kullene er små og består som regel av to&ndash;fire avlange egg med læraktig skall. Det er mulig at størrelsen på kullene varierer med kroppsstørrelsen.

Slektene *[[Blanus]]* og *[[Cadea]]* ble tidligere regnet til familien Amphisbaenidae. Molekylærgenetiske studier har vist at disse to slektene er tidlige sidegrener på ormeøglenes stamtre, og de er nå plassert i egne familier.

En fylogenetisk studie av de søramerikanske artene fra 2009 førte til at alle arter i slektene *Cercolophia*, *Bronia*, *Aulura*, *Anops* og *Leposternon* ble flyttet til *Amphisbaena*. Etter denne revisjonen er det to slekter med egentlige ormeøgler i Den nye verden: *Amphisbaena* med omtrent 94 arter og *Mesobaena* med to arter.

## Litteratur
* 
* 
* 

## Videre lesning
* 
* 
* 
* 
* 

## Eksterne lenker
* 
**
Tsjekkoslovakias nasjonaldemokratiske parti

**Československá národní demokracie** (norsk: *Tsjekkoslovakias nasjonaldemokratiske parti, ČsND*) var et konservativt og nasjonalistisk parti i Tsjekkoslovakia som ble grunnlagt i 1919 av Karel Kramář.

## Referanser


## Eksterne lenker
*
Kjellfred Weum

**Kjellfred Weum** (1940&ndash;2017) var en norsk friidrettsutøver som spesialiserte seg på hekkeløp. Han representerte Idrettsforeningen Hellas fra Drammen og IL i BUL fra Oslo.

I 1963 ble han nordisk mester. Under Sommer-OL 1968 kom han til semifinalen og løp der på norsk rekord med tiden 14,04 sekunder. Det var hans femte rekord, og den stod til Robert Ekpete ble første norske statsborger under 14 sekunder på elektronisk tidtaking. I 1967 løp Weum som første nordmann under 14 sekunder med manuell tidtakning, da med tiden 13,7 sekund under et stevne på Bislett stadion.

Han ble norsk mester på 110 meter hekk åtte år på rad fra 1963 til 1970. I 1967 ble han tildelt kongepokalen etter ny norsk rekord.

Weum var utdannet politi og var en periode lensmann i Luster. Han var politisk aktiv for Senterpartiet og var varaordfører i Luster fra 2003.

Weums historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Medaljer i norske mesterskap

## Referanser




## Eksterne lenker
*
Haiti under Panamerikanske leker 1951

**Haiti under Panamerikanske leker 1951**. Haiti deltok i de første Panamerikanske leker som ble arrangert i Buenos Aires mellom 25. februar og 3. mars 1951. Haiti kom på syttendeplass med en bronsemedalje.

## Medaljer

## Medaljevinnerne

## Referanser
Radiologisk giftighet

**Radiologisk giftighet** angir hvor stor strålingsdose et radioaktivt stoff vil gi når det inntas. Et stoff har høy radiologisk giftighet dersom små mengder inntatt stoff gir store strålingsdoser. I kroppen vil stråling utløse strålingssyke.

Radioaktive stoff karakteriseres i tillegg til radiologisk giftighet blant annet ved halveringstid, stråletype og strålingsenergi. Den radiologiske giftigheten fremkommer som følge av disse karakteristikkene, hvordan stoffene tas opp i kroppen og hvordan de skilles ut.

## Kilder
* Medscape: CBRNE - Radiation Emergencies
Ståle Engen

**Hans Ståle Engen** (født 1947) er en norsk tidligere friidrettsutøver som spesialiserte seg på hinderløp. Han representerte Drammensklubben IF Sturla i friidrett og S&BK Drafn i langrenn.

Engen hadde en kort karriere, og hans beste sesong ble 1970. Dette året satte han norsk rekord på 8.31,4 i et stevne i Stockholm den 29. juli. Sverre Sørnes slo rekorden med 5 sekunder året etter.  Han fulgte opp med ny mesterskapsrekord i NM i Kristiansand den 15. august. Da med tiden 8.39,4, et løp som gav ham kongepokalen. Disse ble hans eneste løp under 8.40. i karrieren.

## Medaljer i norske mesterskap

## Referanser
Pyelonefritt

**Pyelonefritt** (**Nyrebekkenbetennelse**) er betennelse i nyrebekkenet og nyrevevet og kan føre til urosepsis, det vil si blodforgiftning som utgår fra nyreveiene.

## Eksterne lenker
* Norsk Helseinformatikk: Nyrebekkenbetennelse
Kristoffer Clausen

**Kristoffer Clausen** er en norsk produsent av jaktfilmer, forfatter og villmarksentusiast.

Han kom i medias søkelys etter at han påsto at han hadde bodd i naturen sammenhengende i et år og levde kun av det han fant i naturen. Prosjektet ble filmet og sendt på TV 2. Det ble senere også gitt ut en bok.

Clausen tilsto i 2011 å ha midlertidig avbrutt prosjektet flere ganger for å besøke sin kreftsyke far, som døde like etter. Han dro også til Sverige hvor han handlet og jaktet. Han bodde på hotell under turene. Clausen sa til *Dagbladet* at han var «veldig lei seg». Han var ute i 10 måneder sammenlagt.

Clausen er bosatt i Fetsund og driver et firma som selger jaktutstyr og jaktfilmer.

## Referanser


## Eksterne lenker
*
Costa Rica under Panamerikanske leker 1951

**Costa Rica under Panamerikanske leker 1951**. Costa Rica deltok i de første Panamerikanske leker, som ble arrangert i Buenos Aires mellom 25. februar og 3. mars 1951. Costa Rica kom på tolvteplass med én sølvmedalje.

## Medaljer

## Medaljevinnerne

## Referanser
Wang Zhihuan

**Wang Zhihuan** (tradisjonell kinesisk: 王之渙, forenklet kinesisk: 王之涣, pinyin: *Wáng Zhīhuàn*, født 688 i Pingzhou i det som i dag er provinsen Shanxi, død 742) var en dikter under Tangdynastiets Kina. 

Seks av hans dikt, i juejustil, er blitt bevart for ettertiden. 

Hans diktning er representert i den viktige 1700-talls-antologien *[[Tre hundre Tang-dikt]]*.

## Referanser


## Eksterne lenker
* Wáng Zhīhuàn 688-742 
* On the Stork Tower
* Bei der Fischreiher Hütte
Kjell Trystad

**Kjell Odd Trystad** (født 8. september 1929, død 30. juli 1984) var en skøyteløper og idrettsleder. Han var president i Norges Skøyteforbund, som representant fra Oslo Skøiteklub.

En sesong var han også leder av komitéen for utdeling av Oscarstatuetten som den sesongen (1966/67) gikk til Kees Verkerk, den sesongen var han også leder av Oslo Skøiteklub. 

Trystad var 1 år som styremedlem i sesongen i forkant av sin presidentperiode. I tillegg hadde han også flere andre verv i utvalg og komitéer i skøyteforbundet, blant disse var både medlem og leder av hurtigløpskomitéen, medlem av appellutvalget. Han fungerte som tingdirigent på skøytetinget i perioden 1977 til 1982.

## Personlige rekorder

## Referanser




## Eksterne lenker
*
Christian Noyer

**Christian Noyer** (født 1950) er en fransk embedsmann. Styreleder i Den internasjonale oppgjørsbanken (2010), styreleder i Banque de France (2003) og vararepresentant i styret i IMF. Tidligere visepresident for styret i Den europeiske sentralbanken (1998–2002).

## Referanser


## Eksterne lenker
* Kort biografi
Edifício Altino Arantes

**Edifício Altino Arantes** (***Edifício do Banespa***) er en skyskraper i São Paulo. Den ble bygget fra 1939 til 1947. Den er 161 meter høy, og er den fjerde høyeste bygningen i Brasil. Bygningen er et av São Paulos mest kjente landemerker.

## Eksterne lenker
*
Alfred Bjørlo

**Alfred Jens Bjørlo** (født 1972) er en norsk politiker (V) som var ordfører i tidligere Eid kommune som var i Sogn og Fjordane fra 2011 til 2019 og fortsatte som ordfører i nye Stad kommune i Vestland fra 2019 til 2021. Fra 1. oktober 2021 til 30. september 2025 var Alfred Bjørlo stortingsrepresentant for Venstre fra Sogn og Fjordane valgkrets, hvor han satt i Stortingets næringskomité.

## Bakgrunn og yrkeskarriere
Bjørlo er født og oppvokst på Bjørlo nær Nordfjordeid i Stad kommune (tidligere Eid kommune). Han er utdannet cand. scient. fra Universitetet i Bergen (UiB) i 1997, med hovedfag i biologi. 

I 1999 ble han politisk rådgiver for Nærings- og handelsminister Lars Sponheim (V) i Bondevik I-regjeringen, en stilling han hadde til regjeringen gikk av i 2000. Bjørlo ble deretter rådgiver for Venstre på Stortinget, før han ble politisk rådgiver for Samferdselsminister Torild Skogsholm (V) i Bondevik II-regjeringen fra 2001 til 2004. Han arbeidet deretter tre år som seniorrådgiver i Burson-Marsteller. I 2007 flyttet han fra Oslo tilbake til Nordfjordeid og ble daglig leder i næringsutviklingsselskapet Måløy Vekst i Vågsøy kommune.

## Politisk arbeid
Ved kommunevalget i 2011 stilte Bjørlo som ordførerkandidat for Venstre i Eid kommune. Venstre fikk ved valget 43,7 % av stemmene i kommunen, og Bjørlo ble valgt til ordfører i et valgteknisk samarbeid mellom Venstre, Høyre, Krf og Frp. Ved kommunevalget i 2015 fikk Venstre 32,7 % av stemmene i Eid kommune, og Bjørlo ble gjenvalgt som ordfører i et valgteknisk samarbeid mellom de samme fire partiene. Ved kommunevalget i 2019 fikk Venstre 35,7 % i nye Stad kommune. Bjørlo ble valgt til den første ordføreren i Stad kommune som del av en samarbeidsavtale mellom Venstre, Høyre og Arbeiderpartiet.

Eid/Stad kommune var den kommunen i Norge med høyest oppslutning for Venstre i kommunevalgene både i 2011, 2015 og 2019. Bjørlo ble i desember 2019 kåret til «Årets kommuneprofil» av *[[Kommunal Rapport]]*. 

Bjørlo ble også valgt inn på Fylkestinget i Sogn og Fjordane for Venstre i 2011–2015 og 2015–2019. I 2019 ble han valgt inn på Fylkestinget i nye Vestland fylkeskommune for Venstre. Han var i 2019–2020 nestleder i Hovedutvalg for Kultur i Vestland og medlem i Fylkesutvalet 2020–2021. I 2018–2021 var han leder i Representantskapet i Kommunalbanken, og i 2020–2021 leder i regionrådet i Nordfjord (Nordfjordrådet). 

I Stortingsvalget 2021 stilte han som kandidat for Venstre i Sogn og Fjordane valgkrets og ble valgt inn på Stortinget for perioden 2021–2025.

### Stortingskomiteer

* 2021–2025 medlem i Stortingets næringskomité

## Referanser


## Eksterne lenker
* 
*  Alfred Bjørlo vald inn på fylkestinget Eid Venstre 20.09.11
*  Alfred Bjørlo - venstre.no, besøkt 26. juli 2016
Venezuela under Panamerikanske leker 1951

**Venezuela under Panamerikanske leker 1951**. Venezuela deltok i de første Panamerikanske leker som ble arrangert i Buenos Aires mellom 25. februar og 3. mars 1951. Venezuela kom på ellevteplass med en sølv- og en bronsemedalje.

## Medaljer

## Medaljevinnerne

## Referanser
Jakob Martin Strid

**Jakob Martin Strid** (født 1972) er en dansk tegneserieskaper, barnebokforfatter og illustratør.

Jakob Martin Strid debuterte i bokform i 1997 med tegneserien *Vi hader alting!!* som tidligere hadde stått på trykk i ukeavisa *[[Socialisten Weekend]]*. Strid er imidlertid særlig kjent for satiriske tegneserien *Strid* som gikk i den danske avisa *[[Politiken]]* 2000-2001 og 2002-2003. I serien er Strid selv hovedperson, tegnet som en liten, strihåret mann som kommenterer politiske samfunnsforhold og aktuelle mediepersonligheter gjennom spark og påfunn i mange retninger. Serien vakte både beundring og debatt, blant annet da den venstreorienterte Strid uttrykte sympati for Rote Armee Fraktion, og fikk snart kultstatus for sin særegne stil og stemme. Den ga ham Dan Turèll Prisen i 2001. 

Jakob Martin Strid har siden også lagd flere illustrerte barnebøker, hvorav mange er blitt oversatt til norsk, deriblant *Mustafas kiosk* (2000) og *Da Lille Larsens hus blåste bort* (2009). 

Strids serier og bøker er preget av både sprudlende og underfundig fantasi. Tegningene er utført i en løssluppen og enkel tusjstrek tydelig påvirket av dansk vitsetegning- og tegneserietradisjon.

I 2006 fikk Strid Statens Kunstfonds treårige stipend, i 2007 *[[Søren Gyldendals Studierejselegat]]*, i 2009 *[[Kulturministeriets Illustratørpris]]* for tegneserien *Strid* og i 2012 *[[Gyldendals Barnebokpris]]*. Han ble i 2024 tildelt Nordisk råds barne- og ungdomslitteraturpris for *Den fantastiske bus.*  

Jakob Martin Strid bor i Christiania i København.

## Utgivelser

### Tegneserier
* 1995: *Tales from the future*
* 1997: *Vi hader alting!!*  (utgitt på Forlaget Politisk revy, København)
* 1999: *Jorden går under i år 2000*
* 2000: *Strid*
* 2002: *Strids værste!!! – goe gamle striber fra før verden gik af lave*
* 2003: *Den store strid – 300 striber der rystede Danmark*
* 2003: *Den store strid 2 – Nu med pave*
* 2007: *Strid decimal 0.4*
* 2009: *Strid*

### Barnebøker
* 1999: *Rejsen til jorden* (på norsk som *Reisen til jorden* 2001)
* 1999: *[[Mustafas kiosk|Mustafas kiosk og andre rim for børn]]* (på norsk som *Mustafas kiosk og andre rim for barn* 2000)
* 2001: *Dimitri 9mm . Porcelænsdragen og andre historier* 
* 2002: *Den skaldede mand og andre historier for børn og voksne* (på norsk som * Den dumme mannen og andre historier for barn og voksne* 2005)
* 2005: *Min mormors gebis* (på norsk som *Min mormors gebiss * 2010)
* 2006: *Lille frø* (på norsk som *Lille Frosk* 2005)
* 2008: *Da Lille Madsens hus blæste væk* (på norsk som *Da lille Larsens hus blåste vekk* 2009)
* 2010: *Mimbo Jimbo* (på norsk 2010)
* 2010: *Mimbo Jimbo har det sjovt* (på norsk som *Mimbo Jimbo har det gøy* 2011)
* 2011: *Mimbo Jimbo laver kunst*
* 2011: *Den utrolige historie om den kæmpestore pære* (Utgitt som animasjonsfilm – *[[Den utrolige historien om den kjempestore pæra (film)|Den utrolige historien om den kjempestore pæra]]* – i 2017.)

## Referanser


## Eksterne lenker
*
Arve Olsson

**Arve Olsson** (født 1945) er en norsk tidligere friidrettsutøver som spesialiserte seg på spydkast. Han representerte Oslo Turnforening og Oslo Idrettslag.

Olsson vant to norgesmesterskap i 1970 og 1971. Det siste vant han på karrierebeste og ny mesterskapsrekord med 81,28 meter. Han ble den første over 80 meter i et NM. For det kastet ble han også tildelt kongepokalen. Han er nummer ti gjennom alle tider i Norge med det gamle spydet (før 1986).  

## Medaljer i norske mesterskap

## Referanser
Agnes av Merania

**Agnes av Merania** (født i perioden 1175–80, død 1201) ble fransk dronning da hun giftet seg med Filip II August av Frankrike i 1196. Hun var datter av Agnes av Rochlitz (1152-95) og Berthold 4., greve av Andechs, et slott, kloster og område i nærheten av Ammersee, Bayern. 

Agnes var også søster til helgenen Hedwig av Andechs, og til Gertrud av Merania som ble ungarsk dronning da hun giftet seg med Andreas II av Ungarn.

Angivelig var de etterkommere etter Karl den store. 
Agnes' ekteskap med kong Filip ble erklært ugyldig av pave Innocens III, ettersom kongen fortsatt var gift med sin andre ektefelle Ingeborg av Danmark. I januar 1200 la paven Frankrike under interdikt så lenge landets konge levde i bigami og hor, og i september 1200 tok kongen Ingeborg tilbake. Da var arvefølgen sikret, ettersom Filips ektefødte sønn i første ekteskap selv hadde fått en sønn. Dessuten planla Filip et angrep på England og trengte da et bedre forhold til pavestolen, og vel også Ingeborgs tvilsomme arverett til den engelske tronen. Agnes forlot hoffet og slo seg ned i Poissy der hun døde, kanskje i barselseng.

## Etterkommere
Filip August og Agnes fikk to barn: Marie av Brabant, født i 1198, og Filip av Bourgogne (*Philippe Hurepel*). I 1201 gikk pave Innocens med på å erklære barna for «ektefødt». Marie kunne dermed giftes bort som prinsesse. Hun ble gift med Filip 1. av Namur i 1211, slik at hennes far kunne få kontroll over Flandern og Hainault. Året etter ble hun enke, og giftet bort i april 1213 til Henri 1., greve av Brabant. Paret fikk to døtre.

Renaud de Dammartin var en av kong Filips mest opprørske baroner. Han hadde skilt seg fra sin første kone - kongens egen kusine Marie av Chatillon - og bortført grevinne Ida av Boulogne som han giftet seg med i stedet. Det endte med at Renaud ble landsforvist og tok sitt liv, slik at Boulogne gikk til hans datter Matilda som var gift med kongens sønn, Philippe Hurepel. Han kunne dermed kalle seg «Filip av Bourgogne». Paret fikk en datter, Jeanne. 

## Referanser


## Eksterne lenker
* 
* 1911 «Agnes of Meran», ''1911 Encyclopedia Britannica'' på Wikisource
Det sørlige Shaolinklosteret

**Det sørlige Shaolinklosteret**, angivelig i Fujian i Kina, var en muligens legendarisk avlegger av Shaolintempelet i den nordkinesiske provinsen Henan. Dette sørlige tempelet nevnes ofte i folkelige fremstillinger av kinesisk kampkunsts historie, som for eksempel i wuxialitteraturen. Klosteret spiller også en viktig rolle i de kinesiske triaders tilblivelsesberetninger.

Noen historikere mener at fortellingene om dette sørlige Shaolinklosteret, som vanligvis oppgis å ha vært i provinsen Fujian, er oppstått ved en blanding av fortellinger fra fujianesisk folklore og fortellinger fra den meget populære romanen *[[Fortellinger fra myrlandet]]*.   

Ifølge fortellingene hadde kampmunker fra klosteret assistert Kangxi-keiseren i å slå ned et opprør. Først var de blitt belønnet for det, men senere fremstilte to svikefulle mandariner og deres disipler dem som en fare mot tronen. Resultatet var at deres kloster ble nedbrent; bare fem av beboerne klarte å redde seg i sikkerhet.
Harald Lorentzen

**Harald Lorentzen** er navnet til flere personer:

* Harald Lorentzen (1894–1984), forretningsmann fra Oslo, se artikkel Oluf Lorentzen
* Harald Lorentzen (friidrett) (født 1944) Norgesmester i friidrett, fra Hammerfest
* Harald Lorentzen (lokalhistoriker) Forfatter og lokalhistoriker, fra Nesodden
Karsten G. Schanche

**Karsten Garmann Schanche** (født 1942–2023) var en norsk forretningsmann og lokalpolitiker (H) som var ordfører i Berlevåg kommune fra 2011 til 2015.

## Familie
Karsten Garmann Schanche tilhørte slekten Skanke/Schanche.

## Referanser
Audun Garshol

**Audun Garshol** (født 9. november 1951 i Ulstein) er en norsk tidligere friidrettsutøver som spesialiserte seg på sprintløp. Han representerte Hareid IL, IL i BUL og Hamar IL.

Han vant 8 individuelle titler i norgesmesterskapet. Fem på rad på 100 meter og tre på 200 meter.  Han har også en rekke seire i stafettløp. I 1972 ble han tildelt kongepokalen etter norsk rekord på 100 meter med 10,2 sekund. Det året vant han også 200 meter. 1972 står som Garshols beste år. Han satte norske rekorder under OL i München med 10,55 på 100 meter og 21,16 på 200 meter. Den tiden gjør han til nummer 16 i Norge gjennom alle tider.  

## Medaljer i norske mesterskap

## Referanser




## Eksterne lenker
*
Seiling under Panamerikanske leker 1951

**Seiling under Panamerikanske leker 1951**. Seiling var med som en av atten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars.

## Medaljer

### Resultater

## Eksterne lenker
*  Panamerikanske leker 1951
Colombia under Panamerikanske leker 1951

**Colombia under Panamerikanske leker 1951**. Colombia deltok i de første Panamerikanske leker som ble arrangert i Buenos Aires mellom 25. februar og 3. mars 1951. Colombia kom på tiendeplass med en gullmedalje.

## Medaljer

## Medaljevinnerne

## Referanser
Nobuhiro Kiyotaki

er en japansk økonom og professor ved Princeton University som er særlig kjent for sine bidrag for å gi bedre mikrofundament for makroøkonomiske modeller.

## Referanser
Aleksandr Dolgopolov

**Aleksandr Aleksandrovitsj Dolgopolov** (født 1988) er en profesjonell ukrainsk tennisspiller.

## Referanser


## Eksterne lenker
* 
*
Liste over kaninraser

**Liste over kaninraser** er nødvendigvis ikke komplett. I Norden eksisterer det 64 kaninraser anerkjent av Nordisk Kaninstandard per 2025. Disse deles inn etter størrelse. Hver av rasene kan enten bestå av en fargevariant eller flere. Det totale antallet varianter kan således overstige 2&nbsp;000. Se kanin og tamkanin for ytterligere informasjon om arten.

## Dvergraser
Gruppen med dvergraser består av kaninraser som har en maksimalvekt på cirka 0,8-1,9kg. Det finnes 8 raser i gruppen.

* Dverghare
* Dvergvedder
* Dvergschecke
* Hermelin
* Løvehode dvergvedder
* Løvehodekanin
* Cashmere vedder
* Liten rex

## Små raser
Gruppen med små raser består av kaninraser som skal veie 2,2-3,2 kg.

* Beige
* Deilenaar
* Engelsk schecke
* Gouwenar
* Hollender
* Liten chinchilla
* Liten ekorn
* Liten Havana
* Liten sølv
* Liten wiener
* Lux
* Marburger
* Oransje
* Perle ekorn
* Russer
* Sachsengold
* Schwarzgrannen
* Tan
* Zobel
* Ørestad

## Mellomstore raser
Gruppen med mellomstore raser består av kaninraser som skal veie 3-4,6 kg.

* Alaskakanin
* Belgisk hare
* Bourgogne
* Hvit land
* Isabella
* Japaner
* Liten tysk schecke
* Liten tysk vedder
* Rhinsk schecke
* Sallander
* Svensk pels
* Thyringer
* White

## Raser med avvikende hårstruktur
Gruppen med avvikende hårstruktur består av kaninraser som veier fra cirka 2 kg og oppover.

* Angorakanin
* Fuchs
* Jamora
* Liten Rex
* Rex
* Satin
* Satinangora

## Store raser
Gruppen med store raser består av kaninraser som skal veie 4 kg eller mer.

* Beveren
* Blå wiener 
* Californian
* Engelsk vedder
* Hotot
* Mecklenburger schecke
* Meissner vedder
* New Zealand red
* New Zealand white
* Stor chinchilla
* Stor ekorn
* Stor Havana
* Stor sølv
* Stor zobel
* Wiener
*Trønderkanin
## Kjemperaser
Gruppen med kjemperaser består av kaninraser som skal veie 5,5 kg eller mer.

* Belgisk kjempe
* Fransk vedder
* Tysk kjempeschecke

## Raser som er ikke er godkjente
Det finnes noen raser som ikke er godkjente i Nordisk Kaninstandard, men som er godkjente i andre anerkjennelsesorganisasjoner.

* Dverghotot
* Gabali
* Hulstlander
* Hvit Giza
* Pani
* Perlfee
* Tadla
* Thrianta
* Ungarsk kjempe
* Zemmouri

## Referanser
Baza

**Baza** er en by og kommune i det sørøstlige Spania, i provinsen Granada. Kommunen har  innbyggere (2021).

## Referanser


## Eksterne lenker
*
Zhenjiang (Shaoguan)

**Zhenjiang** (kinesisk: 浈江区; pinyin: *Zhēnjiāng Qū*) er et bydistrikt i byfylket Shaoguan i provinsen Guangdong i Folkerepublikken Kina.

Det har et areal på 523 km² og har 358.100 innbyggere (2006). Det er sentrum og sete for prefekturregjeringen.

## Eksterne lenker
* Infoside
Wujiang (Shaoguan)

**Wujiang** (kinesisk: 武江区; pinyin: *Wǔjiāng Qū*) er et bydistrikt i byprefekturet Shaoguan i provinsen Guangdong i Folkerepublikken Kina.

Det har et areal på 682 km² og teller 240.300 innbyggere (2006). 

## Samferdsel
### Jernbane
Beijing-Hongkong høyhastighetsjernbane har stoppested her. 

## Eksterne lenker
* Infoside
Yangqingbang

**Yangqingbang** (eller **Yang King Pang**) var en kanal i det sentrale Shanghai i Kina. Den dannet skillet mellom den franske konsesjon og den internasjonale bosetning. I 1915 ble den lagt i kulvert.

Løpet ble i stedet et gateløp; østre del ble *avenue Edward VII*, vestre del *Great Western Road*. I dag er dette gatene Yan'an Dong Lu, henholdsvis Yan'an Xi Lu.
Wu Bingjian

**Wu Bingjian** (kinesisk: 伍秉鉴, pinyin: *Wu Bǐngjiàn*; jyutping: *Ng5 Bing2 Gaam3*, født i 1769 i Xiamen i Kina, død 4. september 1843 i Kanton), også kjent som **Wu I-ko**, med tilnavnet *[[Howqua]]*, var en kinesisk handelsmann.

Han ble overhode for hong-kjøpmennene innen det gamle utenlandshandelssystemet gjennom Kanton. På grunn av sin rolle som mellommann mellom europeerne og amerikanerne i de tretten faktorier på den ene side, og alle de øvrige hong-kjøpmennene på den annen, ble han umåtelig velstående, med sikkerhet en av verdens og hjemlandets rikeste menn noensinne, sett relativt i forhold til sin tids standard. Hans egen hong var en av de få som var autorisert i å handle med silke og porselen med utlendingene.

## Referanser
Tilgift

**Tilgift** er en tilleggsytelse ved levering av produkter til kunder. Ved salg av en dress kan det regnes som tilgift å tilby et gratis slips hvis kunden bestemmer seg. På den måten får selgeren en hurtigere avgjørelse med større sannsynlighet for kjøp.

Bruk av tilgift er tradisjonelt forbudt, men grensene for hva som regnes som tilgift er ikke tydelige. I dansk rett er tilgift tillatt, men betingelsen er at informasjon om ytelser og pris er tilstrekkelige.

Ordet tilgift brukes bare om ekstraytelser til produktet. Argumentasjon for et produkt og dettes bruksmessige fordeler er lovlig salgsteknikk.
Alex Kingston

**Alexandra Elizabeth «Alex» Kingston** (født 11. mars 1963) er en engelsk skuespiller kjent for sin rolle som Elizabeth Corday på NBCs medisinske drama *[[Akutten]]* og som River Song i *[[Doctor Who]]*.

## Filmografi

## Referanser


## Eksterne lenker
*
Paraguay under Panamerikanske leker 1951

**Paraguay under Panamerikanske leker 1951**. Paraguay deltok i de første Panamerikanske leker som ble arrangert i Buenos Aires mellom 25. februar og 3. mars 1951. De deltok blant annet i fotball og basketball. Paraguay vant ingen medaljer.

## Medaljer

## Referanser
Mohammed Said Bareh

**Mohammed Said Bareh** var en eritreisk politiker. Han var tidligere Administrator i Anseba-regionen og utenriksminister. Han døde i april 2008, og en statlig begravelse ble holdt for ham med deltagelse av presidenten i Eritrea og tjenestemenn på høyt nivå, som også var hans tidligere kamerater under selvstendighetskrgien. Han etterlot seg kone og tre barn.

## Referanser
Peru under Panamerikanske leker 1951

**Peru under Panamerikanske leker 1951**. Peru deltok i de første Panamerikanske leker som ble arrangert i Buenos Aires mellom 25. februar og 3. mars 1951. Peru kom på sjuendeplass med to gull-, fem sølv- og sju bronsemedaljer.

## Medaljer

## Medaljevinnerne

## Referanser
Mahmoud Ahmed Sherifo

**Mahmoud Ahmed Sherifo** (1947–2003) var en eritreisk politiker. Han sluttet seg i 1967 til Den eritreiske frigjøringsfront og var medlem av sentralrådet i etterfølgerpartiet Folkefronten for demokrati og rettferdighet. Han har vært medlem av Nasjonalrådet, visepresident, utenriksminister og innenriksminister, men var siden 2001 fengslet for opposisjonsvirksomhet.

Sherifo var utenriksminister (1993–1994), innenriksminister (2000–2001) og visepresident til februar 2001. Han ledet arbeidet med å forberede valg, men dette ble dårlig mottatt av president Isaias Afewerki og Sherifo ble avsatt. Sherifo ble arrestert i september 2001. Han var fengslet siden, sammen med andre dissentere tilhørende gruppen G-15.

## Referanser


## Eksterne lenker
* «Eritrean minister speaks out», *BBC News*, 17. april 2001
Stavanger Hockey

**Stavanger Hockey** (stiftet 27. april 2000) er en ishockeyklubb fra Stavanger. Klubben heter offisielt *Ishockeyklubben Stavanger* og består av et seniorlag for kvinner, samt flere aldersbestemte lag. Klubben driver også Hockeyskole. Stavanger Hockey er underordnet Stavanger Oilers.

A-laget for kvinner het tidligere *Siddis/Viking* og spiller til daglig i Eliteserien i ishockey for kvinner.

## Tabellen

## Historikk
Stavanger Hockey ble etablert i 2012 da Siddis Hockey og Viking Hockey ble slått sammen.

## Referanser


## Eksterne lenker
* 
* Siddis/Viking &ndash; tidligere nettsted
Borchgrevink (slekt)

**Borchgrevink** er en norsk slekt som stammer fra Nederland. Slekten kom til Norge fra Danmark med *Henrik Chr. Borchgrevink* (død ca 1699) som i 1680 kom til Trondheim.

## Slektsvåpen
Slektens våpenskjold kan spores tilbake til middelalderen i Nederland med en hund som hovedmotiv. I Danmark og Norge har slekten et våpen med i gull skjold en gående svart hund. På øvre skjoldkant er det en hjelm eller et dødningehode på hjelmens plass. Som hjelmtegn er det en oppvoksende svart hund.

## Kjente slektsmedlemmer
Slekten har mange medlemmer som har gjort seg spesielt bemerket, bl.a.:
* Leonard Christian Borchgrevink (1698–1772), verksdirektør for Røros Kobberverk 1737-1772 
* Catharina Borchgrevink (1730–1804), mesén, Røros
* Peter Borchgrevink (1740-1779), Sogneprest til Vardø 1771-7 og Falster 1777-9
* Theodor Bergmann Borchgrevink (1803&ndash;1867), stiger og ordfører i Alten-Talvig
* Christian Døderlein Borchgrevink (1841–1919), norsk lege og misjonsprest 
* Johanne Christiane (Kristine) Borchgrevink (1836–1924), norsk misjonær
* Axel Borchgrevink (1838–1902), norsk ingeniør og kanalbestyrer, Skien
*Carsten Borchgrevink (1864–1934), norsk polarforsker og oppdagelsesreisende
* Gina Schou Borchgrevink (1870–1939), norsk feminist og første leder av Lillehammer kvinneråd  
* Ridley Borchgrevink (1898–1981), norsk tegner, grafiker, illustratør og maler
* Mette Borchgrevink (illustratør) (1922–1971), norsk illustratør
* Hanne Borchgrevink (født 1951), norsk billedkunstner 
* Mette Borchgrevink (advokat) (født 1954), norsk advokat
* Axel Borchgrevink (født 1957), dr. polit, seniorforsker
* Gerd M. Borchgrevink (født 1960), billedkunstner og fotograf
* Ragnhild Borchgrevink, administrerende direktør i VEAS
* Finn Borchgrevink jr. (født 1968), norsk svømmer 
* Aage Storm Borchgrevink (født 1969), norsk forfatter og kritiker
* Henrik Borchgrevink (født 1969), norsk verdensmester i øko-kjøring 2013. Gjennomførte historiens første kjøretur på over 1000 miles uten etterfylling av drivstoff.
* Christian Borchgrevink (født 1999), norsk fotballspiller

## Litteratur
* Bj. Borchgrevink: *Slægten Borchgrevink med Sidelinjer*, Christiania 1911
* *Vaabenførende Slægter i Danmark*, København 1946
* Hans Cappelen: *Norske slektsvåpen*, Oslo 1969 (2. opplag Oslo 1976), side 68
*Herman L. Løvenskiold: *Heraldisk nøkkel*, Oslo 1978
*"Slekten Borchgrevink anno 2004", Oslo 2004
## Referanser

## Eksterne lenker
* http://www.bergstaden.org/index.php?option=com_content&task=view&id=140&Itemid=57&limit=1&limitstart=3
* http://www.borchgrevink.info/
* http://no.geneanet.org/Slektforskning/no/borchgrevink.html
3. divisjon ishockey for menn

**3. divisjon ishockey for herrer** er den fjerde øverste divisjonen i ishockey i Norge etter 2. divisjon ishockey for herrer. Den består av to avdelinger, avdeling **vest**, **øst**.
3. divisjon er ingen proffliga, men det trenges utøverlisens for å spille i denne ligaen og overgangsregler gjelder også ved bytte av klubb. Lagene må søke Norges Ishockeyforbund om godkjennelse for å spille i ligaen.

## Lagene (2019-20)

### Vest

### Øst

## Historie

1 var kvalifisert til 2. divisjon i 2020/21, men sesongen ble avlyst. I 2021/22 spilte laget i 3. divisjon.

## Eksterne lenker
* NIF 3.div hockeytabell 
* https://web.archive.org/web/20120115180324/http://hockey.no/t2.asp
Roing under Panamerikanske leker 1951

**Roing under Panamerikanske leker 1951**. Roing var med som en av nitten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars.

## Medaljer

### Resultater
#### Menn

## Eksterne lenker
*  Panamerikanske leker 1951
The Vineyards

**The Vineyards** er et rockeband fra Oslo som ble grunnlagt i 2003. Bandet gis ut av plateselskapet Rec90. 

## Medlemmer
*Hans Martin Cramer (vokal, gitar)
*Kjartan Dannatt (gitar)
*Svein Harald Kleivane (bass)
*Tormod Nedreberg (trommer)

## Diskografi
**Good Rock for Good People* – EP (2003)
*"Norwegian Steel" utgitt på "*by:Larm Live Stavanger 2005*" (2005)
*"Scaro Maro" utgitt på "*The Come Again? Rock´n Roll Sessions Volume 1*" (2005)
**Hoggin´All the Action* (2006)
**The Vineyards* (2009)
**Just a Little Teardrop/Intet er nytt under solen* – Single (2010)
**Like Criminals We Do* (2012)
Roing under Panamerikanske leker 1955

**Roing under Panamerikanske leker 1955**. Roing var med som en av nitten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var sju roøvelser for menn. Argentina ble beste nasjon med fire gullmedaljer foran USA med tre.

## Medaljer

### Resultater
#### Menn

## Eksterne lenker
*  Panamerikanske leker 1955
Gamle Oslo Ishockeyklubb

**Gamle Oslo Ishockeyklubb** (stiftet 10. april 1992) er en ishockeyklubb fra Oslo og spiller sine hjemmekamper i Jordal Amfi. Klubben har et A-lag i 5. divisjon menn senior øst og et Oldboys-lag, kalt Gamle Oslo Rullators, i Menn Veteran for sesongen 2019/2020.

## Eksterne lenker
*
Rott-Håstein-Kjør fuglefredningsområde

**Rott-Håstein-Kjør fuglefredningsområde** er et biotopvern og ramsarområde i Sola kommune i Rogaland, bestående av de tre øyene Rott, Håstein og Kjør, og det omkringliggende havområdet.

Innenfor grensene av fuglefredningsområdet ligger også Kjørholmane naturreservat, som ble opprettet i 1982. Hele fuglefredningsområdet er en del av Jærstrendene landskapsvernområde, som ble etablert i 2003. Området ble ramsarområde i 2011.

Norges største koloni av toppskarv har tilhold her.

## Eksterne lenker
* Fylkesmannen i Rogaland
Mälarbanan

**Mälarbanan** er en jernbanestrekning mellom Örebro og Stockholm i Sverige. Den er stort sett enkeltsporet, og betjener person- og godstrafikk. Delstrekninger har dobbeltspor.

I perioden 1990–2001 ble Mälarbanen ombygd til en raskere dobbeltsporstrekning med færre kurver mellom Kallhäll og Kolbäck. Strekningen Arboga-Örebro er en ny enkelsporet strekning med et 10&nbsp;km langt møtespor, der den gamle linjen gjennom Frövi går parallelt. Denne strekningen har blitt bygget kun for persontafikk og har stigninger (opp til 2,5&nbsp;%). Mälarbanen har 250&nbsp;km/t som teoretisk toppfart langs deler av banen, først og fremst Kungsängen-Västerås, som vil kunne oppnås når et nyere signalanlegg for slike hastigheter har blitt tatt i bruk.

## Linjekart

|}

## Litteratur
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* 
* Resplus rutetabell 57
* Resplus rutetabell 111
* Trafikverkets linjekart, driftledninsområde Stockholm
Syrtis Major Planum

**Syrtis Major Planum** er en «mørk flekk» (en albedoformasjon) beliggende i grensen mellom det nordlige lavlandet og det sørlige høylandet på Mars. Med basis i data fra Mars Global Surveyor ble det oppdaget at den var en lav skjoldvulkan, men var tidligere antatt å være en slette og ble da kjent som *Syrtis Major Planitia*. Den mørke fargen kommer fra de basalte vulkansteinene i regionen og den relative mangelen på støv.

## Referanser


## Eksterne lenker
* Kart over Syrtis Major hos ''Google Mars''
1844 i USA

__NOTOC__
Begivenheter i året **[[1844]] i [[USA]]**.

## Sittende ledere innen forvaltningen
* President: John Tyler (Whig/partiløs)
* Visepresident: *ikke besatt*
* Justisminister: Roger B. Taney
* Speaker i Representantenes hus: John Winston Jones (D-Virginia)
* Kongressen: 28.



## Hendelser

* 15. januar – University of Notre Dame mottar sitt charter fra Indiana.
* 28. februar – "Peacemaker", det største marinevåpenet i verden, eksploderer under en demonstrasjon ombord på «USS Princeton» og sju mennesker omkommer blant andre USAs utenriksminister Abel P. Upshur og USAs marineminister Thomas Walker Gilmer.
* 12. mars – Columbus and Xenia Railroad, den første jernbanen som ble planlagt bygget i Ohio, får sitt charter.
* 24. mai – Det første elektroniske telegram blir sendt av Samuel F. B. Morse fra Capitol i Washington, D.C. til B&O Railroads "ytre depot" i Baltimore, Maryland og lyder «Hva har Gud gjort» («What hath God wrought»).
* 22. juni – Den innflytelsesrike nordamerikanske fraterniteten (brorskapet) Delta Kappa Epsilon blir grunnlag ved Yale University.
* 27. juni – Joseph Smith, grunnleggeren av De siste dagers hellige, og hans bror Hyrum, blir drept i Carthage fengsel, Carthage, Illinois.
* 3. juli – USA undertegner Wanghiatraktaten med den kinesiske regjeringen (den første diplomatiske avtalen mellom Kina og USA).
* 8. august – Under et møte avholdt i Nauvoo, Illinois blir De tolv apostlers råd, ledet av Brigham Young, valgt som det ledende organet for Jesu Kristi kirke av siste dagers hellige.
* 4. desember – Presidentvalget i USA 1844: James K. Polk beseirer Henry Clay.

### Ukjent dato
* Den aller første internasjonale cricketkampen blir spilt i New York City mellom Canada og USA.

## Fødsler

## Dødsfall

## Eksterne lenker
*
Fotball under Panamerikanske leker 1955

Fotball var med som en av nitten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var en turnering for menn, fire lag deltok. Det ble spilt en dobbeltserie der alle lagene møttes to ganger. Argentina vant turneringen, etter å ha vunnet fem kamper og spilt en uavgjort.

## Medaljer

 
### Resultater

### Plassering

## Eksterne lenker
*  Panamerikanske leker 1955
Rosenhoff Hockey

:*Se også [[Rosenhoff Idrettslag]]*

**Rosenhoff Ishockey** (stiftet i 1953) er en ishockeyklubb fra Rosenhoff i Oslo, og er del av Rosenhoff Idrettslag. Klubben spiller i 4. divisjon ishockey for menn Klubben har i dag om lag 100 medlemmer.

## Historie
Ishockeygruppa er den aktiviteten som er yngst i Rosenhoff Idrettslag, men til gjengjeld den eneste som fortsatt er aktiv. Den første sesongen i 1953 stilte klubben med et seniorlag i 3. divisjon. Treningene foregikk på Ila-banen mellom Sinsen folkeskole og Sinsen realskole og gymnas og på tjernene i Lillomarka så fort isen var sikker. Budsjettet for ishockeygruppas første sesong var nøkterne 1107 kroner. I 1954/55-sesongen tok klubben sitt første mesterskap i gutteklassen. De samme spillerne ble året etter også juniormestere. To spillere fra dette laget, Tor E. Lundby og Roar Kjus, ble tatt ut på juniorlandslaget og ble således Rosenhoffs første internasjonale spillere. Juniorlaget ble for øvrig også Norgesmestere i 1962 etter å ha vunnet 7 – 1 over Vålerenga Ishockey i finalen. Samme år ble Rosenhoffs antagelig beste spiller noensinne, Bjørn Elvenes, tatt ut på A-landslaget for VM spill i USA.

A-laget rykket sesongen 1956/57 opp i 2. divisjon og i sesongen 1959/60 rykket de opp til øverste divisjon der de beholdt plassen fram til og med sesongen 1963/64, hvor de rykket ned i 2. divisjon etter å ha tapt 4 – 7 for Hasle-Løren Idrettslag i kvalifisering. Rosenhoff rykket imidlertid opp igjen til 1. divisjon etter to sesonger. Oppholdet i øverste divisjon varte denne gang tre sesonger - fram til og med 1968/69. Beste serieplasseringer var 5.plasser i 1961/62, 1962/63 og 1966/67. Deretter spilte A-laget kontinuerlig i 2. divisjon fram til i 1977, da de rykket ned til 3. divisjon. I sesongen 70/71 ble forøvrig klubbens lilleputtlag, under ledelse av Tor Olsen, Oslomestere.

I sesongene 1971/72 og 1972/73 ble det satset seriøst på opprykk til 1.divisjon med bl.a. Erik Ask som trener og Jørn Goldstein i mål. Forsøket lyktes imidlertid ikke. Et siste forsøk på «storsatsing» ble foretatt sesongen 1978/79, hvor blant andre Rodney Riise og Svein Norman Hansen ble hentet inn fra VIF. Dette lyktes heller ikke og endte opp med nedrykk til 4. divisjon. Etter dette har A-laget med unntak av noen sesonger i 3.div, spilt i 4. divisjon.

I dag organiserer Rosenhoff IL et A-lag i 4.divisjon, et old boys-lag (etablert 1985) i 2.divisjon, samt Inline-laget RIL Blunders 2.

## Yngres avdeling
Junioravdelingen så dagens lys samtidig med stiftelsen av klubben. Perioden fra 1955 til 1965 er antagelig den beste i klubbens historie hva juniorishockey angår. På denne tiden hadde klubben en rekke gode resultater i yngre klasser. I perioden 1965-1981 organiserte klubben på det meste 110 aktive utøvere hovedsakelig innen ishockey og også fotball. Rosenhoff IL, i likhet med andre små klubber, har i alle år lidt under at de største talentene forsvant til de større klubbene. Da det lokale rekrutteringsgrunnlaget gradvis ble borte,  grunnet liten eller ingen tilflytting av familier i etableringsfasen, opphørte junioravdelingen i 1981 og har ligget nede siden.

## Eksterne lenker
*
Evenes våtmarkssystem

**Evenes våtmarksystem** er et ramsarområde i Evenes kommune i Nordland og Tjeldsund kommune i Troms, bestående av fem separate naturreservat som sammen og hver for seg utgjør verdifulle våtmarksområder:
* Tennvatn naturreservat i Tjeldsund, opprettet 1995
* Myrvatn naturreservat i Tjeldsund, opprettet 1995
* Sommervatnet naturreservat i Evenes, opprettet 1997
* Kjerkvatnet naturreservat i Evenes, opprettet 1997
* Nautå naturreservat i Evenes, opprettet 1997
## Referanser
Bryting under Panamerikanske leker 1955

**Bryting under Panamerikanske leker 1955**. Bryting var med som en av nitten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var totalt 8 vektklasser i fristil for menn. USA ble beste nasjon foran Argentina begge med fire gullmedaljer hver.

## Medaljer

### Resultater

## Eksterne lenker
*  Panamerikanske leker 1955